**Stacey Plaskett** (s. 13. toukokuuta 1966, New York City, New York, USA) on yhdysvaltalainen poliitikko, joka edustaa Yhdysvaltain neitsytsaarten territoriota edustajainhuoneessa vuodesta 2015 lähtien. Hän edustaa demokraattista puoluetta.

Koska Yhdysvaltain neitsytsaaret on territorio, sitä edusjainhuoneessa edustavasta henkilöstä käytetään nimitystä *delegaatti* eikä *edustaja*. Delegaatilla on puhe- muttei äänioikeutta edustajainhuoneessa.

Tausta ja yksityiselämä
-----------------------

Plaskett syntyi vuonna 1966 New Yorkissa. Hänen molemmat vanhempansa olivat kotoisin Saint Croix'n kaupungista Yhdysvaltain neitsytsaarilta, jossa perhe vieraili Plaskettin lapsuudessa säännöllisesti pitääkseen yllä siteitään kotiinsa. Isä työskenteli New Yorkin poliisilaitoksella ja äiti oikeuden kirjurina.

Vuonna 1988 Plaskett valmistui Georgetownin yliopistosta pääaineenaan historia ja kansainväliset suhteet. Tämän jälkeen hän alkoi työskennellä American Medical Association -järjestölle lobbarina. Samaan aikaan hän opiskeli itsensä juristiksi iltakursseilla American University -yliopistosta vuonna 1994. Tämän jälkeen hän työskenteli juristina New Yorkissa, liittovaltion hallinnossa ja Yhdysvaltain neitsytsaarilla.

Plaskett on naimisissa Jonathan Buckney-Smallin kanssa. Parilla on 5 lasta. Uskonnolliselta vakaumukseltaan Plaskett on luterilainen.

Poliittinen ura
---------------

Jo opiskeluaikoinaan Georgetownissa Plaskett alkoi kiinnostua politiikasta toimien opiskelijoiden edustajistossa ja apartheidia vastustavassa liikkeessä. Plaskett on aiemmin kuulunut republikaaniseen puolueeseen, mutta vaihtoi demokraatteihin vuonna 2008. Ensimmäisen kerran Yhdysvaltain edustajainhuoneeseen hän pyrki vuonna 2012, muttei tullut valituksi.

Marraskuussa 2013 Plaskett ilmoitti asettuvansa ehdolle vuoden 2014 vaaleissa ja sanoi, että Donna Christian-Christensenilla ei ole riittävää kokemusta pääkaupungin politiikassa navigoimisesta, vaikka Christian-Christensen oli aiemmin valittu delegaatiksi yhdeksän kertaa.

Plaskett kuitenkin voitti vaalit marraskuussa 2014. Yhdysvaltain edustajainhuoneeseessa Plaskett aloitti 3. tammikuuta 2015. Hän uusi paikkansa vuosina 2016, 2018, 2020 ja 2022.

Vuonna 2019 kävi ilmi, että Plaskett oli saanut kampanjalahjoituksia (2700 dollaria kaksissa vaaleissa) Jeffrey Epsteiniltä. Plaskett ilmoitti lahjoittavansa näitä lahjoituksia vastaavan summan Yhdysvaltain neitsytsaarilla naisten ja lasten hyväksi toimimaan hyväntekeväisyyteen.

Donald Trumpin toisen virkarikosmenettelyn yhteydessä Plaskett toimi yhtenä edustajainhuoneen valtuuttamana syyttäjänä. Plaskettista tuli tuolloin ensimmäinen edustajainhuoneen delegaatti, joka nimitettiin syyttäjäksi virkarikosmenettelyn käsittelyssä. Yhteensä syyttäjiä oli yhdeksän ja ryhmän puheenjohtajana toimi Jamie Raskin.

Lähteet
-------

1. ↑  Delegate Stacey E. Plaskett (1966 - ) *congress.gov*.  2024. Viitattu 12.4.2024. (englanniksi)
2. ↑  The Legislative Branch *The White House*. Viitattu 12.4.2024. (englanniksi)
3. 1 2  PLASKETT, Stacey E. *Biographical Directory*.  2024. Viitattu 12.4.2024. (englanniksi)
4. 1 2  Dixon, Euell A.: Stacey E. Plaskett (1966- ) • *Black Past*.  10.2.2019. Viitattu 12.4.2024. (englanniksi)
5. 1 2 3  Stacey Plaskett *Archives of Women's Political Communication*.  2024. Viitattu 12.4.2024. (englanniksi)
6. ↑  Biography *plaskett.house.gov*.  2024. Viitattu 12.4.2024. (englanniksi)
7. ↑  National Religious Partnership for the Environment - Rep. Stacey Plaskett (D-VI-01) *congressweb.com*.  2024. Viitattu 12.4.2024. (englanniksi)
8. ↑  Public Invited To Plaskett Ceremonial Swearing-In, Service of Blessing *V.I. Consortium*. Viitattu 12.4.2024. (englanniksi)
9. 1 2  Stacey Plaskett Running for Delegate *St. Croix Source*.  23.11.2013. Viitattu 12.4.2024. (englanniksi)
10. ↑  Stacey Plaskett wins race for delegate to Congress *Virgin Islands Daily News*.  5.11.2014.  Arkistoitu. Viitattu 12.4.2024. (englanniksi)
11. ↑  Stacey Plaskett *Ballotpedia*. Viitattu 12.4.2024. (englanniksi)
12. ↑  Schwartz, Brian: Democratic congresswoman from Virgin Islands reverses course, will donate campaign contributions from accused child molester Jeffrey Epstein *CNBC*.  9.7.2019. Viitattu 12.4.2024. (englanniksi)
13. ↑  Stacey Plaskett Is 1st Nonvoting House Delegate To Argue An Impeachment Trial *NRP*.  10.2.2021. Viitattu 12.4.2024. (englanniksi)
14. ↑  Meet The House Managers Laying Out The Case To Impeach Donald Trump *NPR*.  9.2.2021. Viitattu 12.4.2024. (englanniksi)